Այսօր կարող ենք վստահ ասել, որ հարուստ պատմություն ունեցող թարգմանչական ավանդույթները մեր հանրապետությունում շարունակվում են: ԵՊՀ թարգմանչական բաժինը և թարգմանության տեսության և պրակտիկայի ամբիոնը ներկայացնում են հայկական ժամանակակից թարգմանչաց դպրոցը: Այն իր մեջ ներառում է նաև ԵՊՀ Շեքսպիրագիտության կենտրոնը, որտեղ բեղուն գործունեություն են ծավալում թարգմանության տեսության և պրակտիկայի ամբիոնի դասախոսները /հրատարակվում են Շեքսպիրին նվիրված տարբեր ուսումնասիրություններ, անցկացվում թարգմանական մրցույթներ, կազմակերպվում գիտաժողովներ/: